นายลัคมาน บี ลิมา รองประธานขบวนการพูโล ขณะนี้ลี้ภัยอยู่ในสวีเดน กล่าวกับสำนักข่าวเอพีผ่านทางอีเมลว่า การที่กองทัพนำ โดยพล.อ.สนธิ บุญยรัตกลินบัญชาการทหารบก ในฐานะหัวหน้าคปค.ได้ยึดอำนาจจากรัฐบาล พ.ต.ท.ทักษิณ ชินวัตรนายกรัฐมนตรีเป็นสิ่งที่ถูกต้องแล้ว พร้อมทั้งแสดงความหวังว่า พล.อ.สนธิสามารถคลี่คลายสถานการณ์ทางการเมืองได้ในฐานะผู้นำคนใหม่นายลัคมาน ยังแสดงความหวังด้วยว่า การก่อรัฐประหารครั้งนี้จะช่วยแก้ไขปัญหานองเลือดในพื้นที่ภาคใต้ได้เพราะพล.อ.สนธิเป็นคนคนเดียวที่รู้จริงเกี่ยวกับปัญหาในสามจังหวัดชายแดนภาคใต้ อย่างไรก็ดี นายลัคมานยืนยันว่าขบวนการพูโลจะต่อสู้ต่อไปจนกว่าจะได้เอกราชในจังหวัดปัตตานี ยะลา นราธิวาสเอพีระบุด้วยว่าพ.ต.ท.ทักษิณใช้นโยบายแข็งกร้าวในความพยายามปราบปรามกลุ่มผู้ก่อความไม่สงบในพื้นที่ภาคใต้ จนสร้างความเกลียดชังอย่างกว้างขวางในหมู่ประชาชนในจังหวัดภาคใต้ ขณะที่มุสลิมสายกลางหลายคนให้ความเห็นว่า ปัญหาความขัดแย้งนองเลือดจะไม่สามารถแก้ไขได้ ตราบใดที่พ.ต.ท.ทักษิณยังอยู่ในอำนาจ
นายลัคมาน บี ลิมา รองประธานขบวนการพูโล ลี้ภัยอยู่ในประเทศอะไร 
สวีเดน